
Sorin Roşca Stănescu: Tema „Hamas în 
Băneasa” se lovește de un zid 

Nu știu dacă mi s-a mai întâmplat vreodată în întreaga mea carieră de jurnalist de investigaţie să public 
dezvăluiri de o asemenea amploare și gravitate, iar acestea să rămână practic fără ecou. Ca și când faptul că 
la Academia de Poliţie din Băneasa, instituţie aflată în subordinea Ministerului de Interne, sunt pregătite serii 
întregi de palestinieni, între care unii sunt teroriști dovediţi, ar fi o simplă bagatelă. Ca și când România nu ar fi 
în realitate un stat NATO și ca și când NATO nu ar lupta împotriva terorismului. Ca și când nu am fi parteneri 
strategici ai Israelului. Sau, şi mai simplu, ca și când autoritatea de facto în România ar fi Raed Arafat. Cel 


aflat în epicentrul prezenţei Hamas în România. 


Ce ar mai fi de dovedit pentru ca reprezentanții clasei politice de la Bucureşti să sară în sus? Nu este 
suficientă demonstraţia că nu mai puţin de 20% dintre absolvenţii Academiei de Poliție „Alexandru loan Cuza”, 
mă refer la cei care, devenind şi ofițeri, primesc diplomă de ingineri constructori specialişti în situaţii de 
urgenţă, sunt palestinieni. Și asta în baza unor acorduri oficiale semnate de Guvernul României, de 
reprezentanţi ai Ministerului de Interne și alteori, de peste capul acestor autorităţi, de către Raed Arafat însuși. 


Se întâmplă pe banii noștri. Pe banii noștri și sub pretextul acordării accesului la studii unor palestinieni, în 
spiritul unei vechi tradiţii, datând încă din epoca Ceaușescu. Există tineri, dintre care unii sunt simpatizanți sau 
chiar membri Hamas, care sunt învăţaţi să utilizeze vechiul armament sovietic, dar și armamentul nou, 
sofisticat, de provenienţă americană sau chiar israeliană, sunt învăţaţi să sape tuneluri, să le doteze cu tot 


ceea ce este necesar pentru supraviețuirea pe perioade îndelungate, adică mai simplu vorbind, tot ceea ce a 
fost indispensabil pentru ca de-a lungul timpului, într-o perioadă istoric scurtă, Fâșia Gaza să se transforme 

operațiune continuă nu numai discutabilă, dar chiar condamnabilă, nu este sub nicio formă cenzurată nici de 
către instituţiile de forță și în primul rând de către SRI și SIE, și nici de către Consiliul Suprem de Apărare a 


Țării, al cărui președinte este Klaus lohannis, secondat de premierul în funcție. 


Nimic nu mai este de demonstrat! Așa că nu ne mai rămâne decât să tragem cu tristețe concluzia că această 
vastă operațiune de durată, cu efecte de tip criminal, se desfășoară pur și simplu sub paravanul autorității 
statului român. Un stat care, declarativ, se pronunţă împotriva terorismului. Sau că faptele sugerează 


complicități externe la un nivel foarte înalt, care ne scapă. 

